**2021/Forberedelsesmøde nr. 1 til sæsonens generalforsamling**

Tirsdag den 26. januar, kl. 16:00

Dagsorden:

1. **Velkommen**

Ove bød velkommen.

1. **Til stede**

Alle bortset fra Jørgen der havde meldt afbud.

1. **Referent / godkendelse og behandling af referater fremadrettet**

Torben. Referatet er godkendt i henhold til de tidligere vedtagne regler.

Fremadrettet skrives referaterne (de "lukkede") af den til enhver tid siddende sekretær, mens den til enhver tid siddende formand i samarbejde med sekretæren tilretter referaterne til medlemmerne.

1. **Siden sidst / de enkelte medlemmer beretter**

Ove gav status vedr. salg og vurdering.

Der er 2 haver, der har fået lov til at udlåne deres haver i begrænset omfang i henhold til vores regler.

Torben pointerede, at det måske ikke var så smart, at give tilladelse til udlån af kolonihavehuse i vintersæsonen, da man jo ikke må bo der. Ove svarede, vi giver dem ikke tilladelse til at bo her, men kun til at kigge efter og benytte huset medens ejerne ikke selv er her.

1. **Sommervirke status quo, veje, parkeringsarealer, vand, kloak, dræn m.v**

Vejene ser ud ad helvede til, men de bliver lavet i slutningen af sæsonen.

Indtil da, skal vejene udbedres på pligtarbejde.

Ove oplyste, at Harms tilbud på parkeringsarealerne var ca. 200.000 kr. Forventet start ultimo februar. Det er en del af det oprindelige budget vi har på hele arealet.

De 2 biler der holder derude, Torben skriver.

Torben fortalte omkring fælleshuset, det er et pænt stykke arbejde der er udført.

Vores problemer med drænbrønde, er at vi har skrevet under på et tilbud, som går ud på at vi skal stille elektriker til rådighed, med den formodning, at han kun skulle sørge for forsyningen til manøvreskabe. Endvidere, så er det kun den lille pumpe der er monteret, da de har monteret stativet forkert, så den store pumpe ikke kan stå der. De kommer igen for at rette op på dette. Ove og Torben må snakke med firmaet når det er afsluttet.

 Der er stadig problemer omkring det manglende modem til brønden på skovvej. Harms og Grønbeck diskuterer med elektriker Hans omkring hvem der skal betale.

Vandaflæsningen virker perfekt nu. Torben kontrollerer hver dag om der er stort forbrug. Vi har allerede fanget en del i problemer.

1. **Økonomi status quo, likviditetsoversigt 1ste halvår, byggelån, restancer m.v.**

Resultatopgørelsen, primær drift for 2020, viser underskud 55.000 kr., + renter på kloaklån, så i alt 133.000 kr.

Det skyldes primært, at vores renovation er steget kraftigt. Vi havde budgetteret med 82.000 kr., men kom af med 171.000 kr. På vedligeholdelse har vi sparet 84.000 kr.

Vi skylder pr. 31-12-2020 12.270.599,00 kr.

Der er i år betalt en regning vedrørende vandbidrag på 2.900.00 kr. Dette er Ove meget uenig i. Vil stadig forhandle om dette.

Administrationskontoen (NewSec) 739.452,00 kr., egen konto 9.344,00 kr., kontant beholdning er på 10.000,00 kr., og vores fælleshus udlejnings konto indestående 20.283,00 kr.

Ove byggelånet:

Tårnby trak de grønne arealer ud, så i stedet for at betale 3,6 mill, fik vi den skåret ned til 2,9 mill. han har hele tiden haft en beregning omkring 2,5 mill., og rent faktisk satte han dem højere end han egentlig lå, for rent faktisk lå han på mellem 2,2 mill., og 2,3 mill.

Det viser sig så, at de har haft en diskussion omkring, at vi ikke skulle betale for veje og stier hos os, det endte ud i, at det ikke kunne lade sig gøre, for så skulle det også gælde andre haveforeninger.

Med hensyn til byggelånet er vi i rimelig balance, så vi kan klare udgiften til vejene, så vi kommer ikke i bekneb der. Men med hensyn til vores buffer, som jeg egentlig havde sat af til Sundby net, den er ligesom faldet lidt ned.

Rene Hybel (Arbejdernes Landsbank) havde jeg en snak med, fordi han havde set det store træk på 2,9 mill. Og det endte op med at han ville kigge på det, så vi kunne ende op med en buffer på ca. 400.000 kr. til 600.000 kr.

Ove har fået en tanke, og er ved at skrive til Tårnby. De andre haveforeningers veje er private, hvor vores er offentlige, så vi vil ikke betale for vejnettet. Ellers må de betale for vejene. Det har jeg tænkt at sende til dem.

1. **Sundbynet – skal, skal ikke? finansieres hvordan?**

Ove har snakket med Karsten og tjekket udgifter incl. moms 592.000 kr. Ligger et kabel på alle grunde.

Charles har hørt, at TDC lægger det gratis ind, dette er ikke tilfældet da der ikke er kundegrundlag for det.

Vi ved endnu ikke om der er økonomi til dette, men under alle omstændigheder, så skal det op på en generalforsamling.

I det oprindelige budget for etableringen af kloaksystem, var der rimelig luft i bankens beregninger, vi bliver formentlig færdig med lånet inden de 30 år.

Ove regner med at have et svar på økonomien omkring midten af februar.

1. **Generalforsamling 2021:**
2. **Forventede præmisser for afholdelse af årets generalforsamling**

Som det ser ud nu, så ser det ikke godt ud.

1. **Overordnet tidsplan fra d.d. til generalforsamlingens afholdelse:**
2. **Medlemmerne orienteres om præmisserne (uge 4)**

Brev sendes ud. 27-01-2020

1. **Medlemmerne modtager regnskab, budget, forslag og beretning (senest uge 12)**

Med udgangen af marts måned.

1. **2020-regnskabet gennemgås og underskrives – hvornår?**

Laila forventer at have regnskabet klart i slutningen af februar.

Mandag 8/3 underskrives.

1. **Formandens beretning 2020 gennemgås til kommentar – hvornår?**

Forventes den 23/2.

1. **Bestyrelseshonorar 2020 (telefonpenge) udbetales – hvornår?**

23/2.

1. **Budget / financieringsplan 2021 udfærdiges – hvornår?**

Financieringsplan behøves laves der.

Budget 23/2

1. **Indkomne forslag og forslag fra bestyrelsen – hvornår?**

**1.Forslag Sundby net.**

Lang snak om parkering.

Nicky foreslår, at der bliver sat skilt op, parkering for Sommervirke.

Vi blev enige om, at Laila skulle skrive til Kramme, og spørge om hvad der kan gøres.

Peter ringer til Parkzone, for at undersøge vores muligheder.

1. **Sæsonens datoer til opslagstavlen aftales – hvornår?**

Er stort set lavet. Torben snakker med Preben.

1. **Bestyrelsen 2021 / fremadrettet vil alle medlemmer få tildelt opgaver og ansvarsområder, så arbejdsbyrden spredes mere hensigtsmæssig**

Opgaverne skal spredes lidt mere.

1. **Bestyrelsen 2021 / hvem er på valg og hvem fortsætter?**

Vælges til 2022. Lige år.

2020 – Ove ja

2020 – Preben ja

2020 – Bruno ja

Vælges til 2023. Ulige år.

2021 – Jørgen ja Vil gerne bytte

2021 – Laila ja

2021 – Peter ja Vil gerne bytte

2021 – Torben Kan ikke svare nu

Suppleanter

Nicky, vil gerne fortsætte, gerne i bestyrelsen

Charles vil gerne fortsætte som suppleant.

Torben bedes melde hurtigt ud.

Ove ville gerne have svar hurtigt, så han kan finde en anden. Torben svarede, at han ville komme med en udmelding, når han har besluttet sig.

1. **Eventuelt**

Nicky har observeret at træet på hjørne af ridestien/Viberupstræde er flækket. Det må vi kigge på.

1. **Næste bestyrelsesmøde?**

23/2 og 8/3, begge kl. 16:00.

1. **Mødet afsluttes**